# Αναπαραγωγή ταινιών Totem Εγχειρίδιο

2003
Chee Bin HOH

Η εφαρμογή Αναπαραγωγή ταινιών Totem είναι ένας αναπαραγωγέας μέσων του Gnome που τρέχει προεπιλεγμένα στο GStreamer, αλλά επίσης μπορεί να τρέξει και στο xine. Έχει υποστήριξη για τις περισσότερες κωδικοποιήσεις ήχου και βίντεο περιλαμβανομένων των DVD και των ψηφιακών δίσκων ανάμεσα σε άλλους αναπαραγωγείς. Στα χαρακτηριστικά του περιλαμβάνονται η αναπαραγωγή από κάρτα τηλεόρασης, η πλήρης οθόνη, οι υπότιτλοι και άλλα πολλά.

Έργο τεκμηρίωσης του Gnome

Δίνεται άδεια για αντιγραφή, διανομή και/ή τροποποίηση του εγγράφου υπό τους όρους της Ελεύθερης Άδειας Τεκμηρίωσης GNU (GFDL), Έκδοση 1.1 ή μεταγενέστερη εκδιδόμενη από το Ίδρυμα Ελεύθερου Λογισμικού χωρίς Σταθερά Εδάφια, χωρίς Εξώφυλλα Κειμένου, και χωρίς Οπισθόφυλλα Κειμένου. Μπορείτε να βρείτε ένα αντίγραφο της GFDL σε αυτόν τον σύνδεσμο ή στο αρχείο COPYING-DOCS που διανεμήθηκε με αυτόν τον οδηγό.

Αυτή η τεκμηρίωση είναι μέρος της συλλογής τεκμηρίωσης του GNOME όπως διανέμεται υπό τους όρους του GFDL. Εάν επιθυμείτε να διανείμετε αυτή την τεκμηρίωση ξεχωριστά από την συλλογή, μπορείτε να το κάνετε εάν η τεκμηρίωση συνοδεύεται από αντίγραφο της άδειας (GFDL) όπως περιγράφεται στον τομέα 6 της άδειας.

ολλά από τα ονόματα που χρησιμοποιούνται από εταιρίες για να ξεχωρίσουν τα προϊόντα και τις υπηρεσίες είναι σήματα κατατεθέν. Όπου αυτά τα ονόματα εμφανίζονται στην τεκμηρίωση GNOME, και τα μέλη της ομάδας τεκμηρίωσης GNOME έχουν γνώση αυτών, τότε αυτά αναγράφονται με κεφαλαίους χαρακτήρες ή με αρχικούς κεφαλαίους χαρακτήρες.

ΤΟ ΈΓΓΡΑΦΟ ΚΑΙ ΤΡΟΠΟΠΟΙΗΜΕΝΕΣ ΕΚΔΟΣΕΙΣ ΑΥΤΟΥ ΠΑΡΕΧΟΝΤΑΙ ΥΠΟ ΤΟΥΣ ΟΡΟΥΣ ΤΗΣ ΑΔΕΙΑΣ GNU FREE DOCUMENTATION ΜΕ ΤΗΝ ΠΕΡΑΙΤΕΡΩ ΔΙΕΥΚΡΙΝΙΣΗ ΟΤΙ:

1. Η ΤΕΚΜΗΡΙΩΣΗ ΑΥΤΗ ΠΑΡΕΧΕΤΑΙ "ΩΣ ΕΧΕΙ", ΧΩΡΙΣ ΚΑΜΙΑ ΕΓΓΥΗΣΗ ΟΤΙ ΜΠΟΡΕΙ ΝΑ ΕΞΥΠΗΡΕΤΗΣΕΙ ΚΑΠΟΙΟ ΣΚΟΠΟ Η ΟΤΙ ΕΙΝΑΙ ΧΩΡΙΣ ΣΦΑΛΜΑ. ΟΛΟΚΛΗΡΗ Η ΕΥΘΥΝΗ ΓΙΑ ΤΗΝ ΠΟΙΟΤΗΤΑ, ΑΚΡΙΒΕΙΑ ΚΑΙ ΛΕΙΤΟΥΡΓΙΚΟΤΗΤΑ ΤΗΣ ΤΕΚΜΗΡΙΩΣΗΣ Ή ΠΑΡΑΛΛΑΓΩΝ ΑΥΤΗΣ ΑΝΗΚΕΙ ΣΕ ΕΣΑΣ. ΕΑΝ Η ΤΕΚΜΗΡΙΩΣΗ ΑΥΤΗ Ή ΠΑΡΑΛΛΑΓΗ ΑΥΤΗΣ ΕΙΝΑΙ ΛΑΘΟΣ ΚΑΤΑ ΚΑΠΟΙΟ ΤΡΟΠΟ ΕΣΕΙΣ ΑΝΑΛΑΜΒΑΝΕΤΕ ΤΗΝ ΕΥΘΥΝΗ ΤΗΣ ΔΙΟΡΘΩΣΗΣ. Η ΑΠΑΛΛΑΓΗ ΕΥΘΥΝΗΣ ΠΟΥ ΣΥΝΟΔΕΥΕΙ ΑΥΤΗ ΤΗΝ ΤΕΚΜΗΡΙΩΣΗ ΕΙΝΑΙ ΑΝΑΠΟΣΠΑΣΤΟ ΚΟΜΜΑΤΙ ΑΥΤΗΣ. ΚΑΜΙΑ ΧΡΗΣΗ ΤΗΣ ΤΕΚΜΗΡΙΩΣΗΣ Ή ΠΑΡΑΛΛΑΓΩΝ ΑΥΤΗΣ ΔΕΝ ΕΠΙΤΡΕΠΕΤΑΙ ΠΑΡΑ ΜΟΝΟ ΕΑΝ ΣΥΝΟΔΕΥΕΤΑΙ ΑΠΟ ΤΗΝ ΑΠΑΛΛΑΓΗ ΕΥΘΥΝΗΣ.

2. ΣΕ ΚΑΜΙΑ ΠΕΡΙΠΤΩΣΗ ΚΑΙ ΥΠΟ ΚΑΜΙΑ ΝΟΜΙΚΗ ΣΥΝΘΗΚΗ, ΕΙΤΕ ΜΕΣΩ ΣΥΜΒΟΛΑΙΩΝ Ή ΑΛΛΙΩΣ, ΔΕΝ ΕΥΘΥΝΟΝΤΑΙ Ο ΣΥΓΓΡΑΦΕΑΣ, Ο ΔΙΑΝΟΜΕΑΣ, Η ΑΛΛΟΣ ΣΥΝΥΠΕΥΘΥΝΟΣ ΓΙΑ ΤΗΝ ΣΥΓΓΡΑΦΗ ΤΗΣ ΤΕΚΜΗΡΙΩΣΗΣ, ΓΙΑ ΕΜΜΕΣΕΣ Η ΑΜΕΣΕΣ, ΤΥΧΑΙΕΣ Ή ΜΗ ΖΗΜΙΕΣ ΠΑΝΤΩΣ ΦΥΣΕΩΣ ΠΟΥ ΠΡΟΕΡΧΟΝΤΑΙ ΑΠΟ ΤΗΝ ΧΡΗΣΗ ΤΗΣ ΤΕΚΜΗΡΙΩΣΗΣ ΚΑΙ/Ή ΠΑΡΑΛΛΑΓΩΝ ΑΥΤΗΣ ΑΚΟΜΑ ΚΑΙ ΕΑΝ ΕΧΕΙ ΥΠΑΡΞΕΙ ΠΡΟΕΙΔΟΠΟΙΗΣΗ ΓΙΑ ΤΗΝ ΠΙΘΑΝΟΤΗΤΑ ΥΠΑΡΞΗΣ ΤΕΤΟΙΩΝ ΖΗΜΙΩΝ.

"
Chee Bin
HOH
Έργο τεκμηρίωσης του Gnome

     cbhoh@gnome.org

Baptiste
Mille-Mathias
Έργο τεκμηρίωσης του Gnome

     baptiste.millemathias@gmail.org

Ενημέρωση τεκμηρίωσης
Εγχειρίδιο V2.0 του προγράμματος Αναπαραγωγή ταινιών Totem
August 2006

Chee Bin HOH cbhoh@gnome.org

Έργο τεκμηρίωσης του Gnome

Αυτό το εγχειρίδιο περιγράφει την έκδοση 1.6.0 του προγράμματος Αναπαραγωγή ταινιών Totem

## Ανάδραση

Για να αναφέρετε ένα σφάλμα ή να κάνετε μία πρόταση σχετικά με την εφαρμογή Αναπαραγωγή ταινιών Totem ή αυτό το εγχειρίδιο, ακολουθήστε τις οδηγίες στο σύνδεσμο Σελίδα ανάδρασης του Gnome.

## Εισαγωγή

Η εφαρμογή Αναπαραγωγή ταινιών Totem είναι ένας αναπαραγωγέας ταινιών για την επιφάνεια εργασίας του Gnome βασισμένη στο πλαίσιο GStreamer και στη βιβλιοθήκη του xine και, σας δίνει τη δυνατότητα να αναπαράγετε ταινίες και τραγούδια.

Η εφαρμογή Αναπαραγωγή ταινιών Totem παρέχει τα ακόλουθα στοιχεία:

- Υποστήριξη μιας ποικιλίας αρχείων ήχου και βίντεο.

- Παρέχει μια ποικιλία επιπέδων εστίασης και αναλογιών οθόνης και μια προβολή πλήρους οθόνης.

- Έλεγχοι αναζήτησης και έντασης ήχου.

- Μια λίστα αναπαραγωγής.

- Ολοκληρωμένη πλοήγηση πληκτρολογίου.

Η εφαρμογήΑναπαραγωγή ταινιών Totem παρέχει επίσης πρόσθετες λειτουργίες όπως:

- Μικρογραφία βίντεο για το Gnome.

- Καρτέλα με τις ρυθμίσεις του Ναυτίλου.

## Ξεκινήστε

### Για να ξεκινήσετε την Αναπαραγωγή ταινιών Totem

Μπορείτε να ξεκινήσετε την Αναπαραγωγή ταινιών Totem με τους ακόλουθους τρόπους:

μενού Εφαρμογές

  Επιλέξτε από το μενού Ήχος & Video Αναπαραγωγή ταινιών.

Γραμμή εντολών

  Για να ξεκινήσετε την Αναπαραγωγή ταινιών Totem, πληκτρολογήστε την ακόλουθη εντολή, μετά πιέστε Επιστροφή:

  `totem`

  Για να δείτε άλλες επιλογές γραμμών εντολών που είναι διαθέσιμες, πληκτρολογήστε την εντολή `totem --help`, ύστερα πιέστε Επιστροφή.

### Όταν ξεκινάτε την Αναπαραγωγή ταινιών Totem

Όταν ξεκινάτε το Αναπαραγωγή ταινιών Totem, εμφανίζεται το ακόλουθο παράθυρο.

#### Παράθυρο έναρξης της Αναπαραγωγής ταινιών Totem

Εμφανίζει το κύριο παράθυρο Αναπαραγωγή ταινιών Totem με ανοικτή πλευρική στήλη στη λίστα αναπαραγωγής. Περιέχει τη γραμμή μενού, την περιοχή προβολής, την πλευρική στήλη, τον ολισθητή αναπαραγωγής, τα κουμπιά ελέγχου αναζήτησης, τον ολισθητή έντασης ήχου και τη γραμμή κατάστασης.

Το παράθυρο της Αναπαραγωγής ταινιών Totem περιέχει τα ακόλουθα στοιχεία:

Γραμμή μενού.

  Τα μενού της γραμμής μενού περιέχουν όλες τις εντολές που χρειάζεστε για να χρησιμοποιήσετε την Αναπαραγωγή ταινιών Totem.

Περιοχή προβολής.

  Η περιοχή προβολής εμφανίζει την ταινία ή τα οπτικά εφέ του τρέχοντος τραγουδιού.

Πλευρική στήλη.

  Η πλευρική στήλη εμφανίζει τις ρυθμίσεις του αρχείου που αναπαράχθηκε και βρίσκεται στη λίστα αναπαραγωγής. Μπορεί επίσης να χρησιμοποιηθεί από διάφορες πρόσθετες λειτουργίες, όπως το MythTV, το YouTube και πρόσθετες λειτουργίες αναζήτησης βίντεο.

Ολισθητής αναπαραγωγής/

  Ο ολισθητής αναπαραγωγής εμφανίζει τον χρόνο που πέρασε από την ταινία ή το τραγούδι που αναπαράγεται. Αυτό σας δίνει τη δυνατότητα να πλοηγηθείτε μπροστά ή προς τα πίσω σε ένα τραγούδι ή μια ταινία.

Κουμπιά ελέγχου αναζήτησης.

  Τα κουμπιά ελέγχου αναζήτησης σας δίνουν την δυνατότητα να μετακινήστε στο επόμενο ή το προηγούμενο κομμάτι, και να διακόπτετε ή να αναπαράγετε μια ταινία ή ένα τραγούδι.

Ολισθητής έντασης ήχου.

  Ο ολισθητής έντασης ήχου σας δίνει τη δυνατότητα να προσαρμόσετε την ένταση του ήχου.

Γραμμή κατάστασης.

  Η γραμμή κατάστασης εμφανίζει πληροφορίες κατάστασης σχετικά με την ταινία ή το τραγούδι που αναπαράγεται.

## Χρήση

### Για να ανοίξετε ένα αρχείο

Για να ανοίξετε ένα αρχείο ήχου ή βίντεο, επιλέξτε από το μενού CtrlO Ταινία Άνοιγμα. Ο διάλογος Επιλογή ταινιών ή λίστας αναπαραγωγής εμφανίζεται. Επιλέξτε το αρχείο/α που θέλετε να ανοίξετε και ύστερα κάντε κλικ στο κουμπί OK.

Μπορείτε να σύρετε ένα αρχείο από μια άλλη εφαρμογή όπως ένας διαχειριστής αρχείων στο παράθυρο της Αναπαραγωγής ταινιών Totem. Η Αναπαραγωγή ταινιών Totem θα ανοίξει το αρχείο και θα αναπαράγει την ταινία ή το τραγούδι. Η Αναπαραγωγή ταινιών Totem εμφανίζει τον τίτλο της ταινίας ή τραγουδιού στη γραμμή της επικεφαλίδας του παραθύρου και στη λίστα αναπαραγωγής στην πλευρική στήλη.

Αν προσπαθήσετε να ανοίξετε ένα αρχείο κάποιας μορφής που η Αναπαραγωγή ταινιών Totem δεν αναγνωρίζει, η εφαρμογή εμφανίζει ένα μήνυμα σφάλματος. Αυτό το σφάλμα συχνά παρουσιάζεται αν δεν έχετε εγκατεστημένη τη σωστή κωδικοποίηση. Οι πληροφορίες για να προμηθευτείτε κωδικοποιήσεις που δουλεύουν μπορούν να βρεθούν στο σύνδεσμο Totem Movie Player website.

Μπορείτε να κάνετε διπλό κλικ με το ποντίκι σας σε ένα αρχείο βίντεο ή ήχου στο διαχειριστή αρχείων Ναυτίλο για να το ανοίξετε στο παράθυρο της Αναπαραγωγής ταινιών Totem.

### Για να ανοίξετε μια τοποθεσία

Για να ανοίξετε ένα αρχείο από μια τοποθεσία δικτύου, επιλέξτε από το μενού CtrlL Ταινία Άνοιγμα τοποθεσίας. Ο διάλογος Άνοιγμα τοποθεσίας εμφανίζεται. Χρησιμοποιήστε το αναδυόμενο κουτί συνδυασμού για να καθορίσετε την τοποθεσία δικτύου του αρχείου που θέλετε να ανοίξετε (έχει τη λίστα με τις προηγούμενες τοποθεσίες δικτύου που έχουν ανοίξει) - ή πληκτρολογήστε μια απευθείας - ύστερα κάντε κλικ με το ποντίκι σας στο κουμπί Άνοιγμα

### Για να αναπαράγετε μια ταινία (από DVD, VCD ή CD)

Εισάγετε το δίσκο της οπτικής συσκευής στον υπολογιστή σας, ύστερα επιλέξτε από το μενού Ταινία Αναπαραγωγή δίσκου.

### Για να εξάγετε ένα DVD, ένα VCD, ή ένα CD

Για να εξάγετε ένα DVD, ένα VCD, ή ένα CD, επιλέξτε από το μενού CtrlE Ταινία Εξαγωγή.

### Για να κάνετε παύση μιας ταινίας ή τραγουδιού

Για να κάνετε παύση μιας ταινίας ή τραγουδιού που αναπαράγεται, κάντε κλικ με το ποντίκι σας στο κουμπί Εμφανίζει το κουμπί παύσης. , ή επιλέξτε από το μενού CtrlΔιάστημα Ταινία Αναπαραγωγή / Παύση. Μπορείτε επίσης να χρησιμοποιήσετε το πλήκτρο P για να αναπαράγετε ή να κάνετε παύση μιας ταινίας. Όταν κάνετε παύση μιας ταινίας ή τραγουδιού, η γραμμή κατάστασης εμφανίζει Σταματημένο και το χρόνο αναπαραγωγής στις παύσεις της τρέχουσας ταινίας ή τραγουδιού.

Για να επαναφέρετε την αναπαραγωγή μιας ταινίας ή τραγουδιού, κάντε κλικ με το ποντίκι σας στο κουμπί Κουμπί προβολής αναπαραγωγής. , ή επιλέξτε από το μενού CtrlΔιάστημα Ταινία Αναπαραγωγή / Παύση.

### Για να προβάλετε τις ρυθμίσεις ενός τραγουδιού ή μιας ταινίας

Για να προβάλετε τις ρυθμίσεις ενός τραγουδιού ή μιας ταινίας, επιλέξτε από το μενού Προβολή Πλευρική στήλη για να εμφανίζετε την πλευρική στήλη, και επιλέξτε Ρυθμίσεις στην αναδυόμενη λίστα.

Ο διάλογος περιέχει τις ακόλουθες πληροφορίες:

Γενικά

  Παρέχει τον τίτλο, τον καλλιτέχνη, το έτος και τη διάρκεια του τραγουδιού ή της ταινίας, όπως επίσης όλα σχετικά σχόλια για το τραγούδι ή την ταινία.

Βίντεο

  Διαστάσεις βίντεο,κωδικοποίηση, ρυθμός πλαισίων και κωδικοποίηση bit.

Ήχος

  Κωδικοποίηση ήχου, κανάλια, δείγμα αναλογίας και κωδικοποίηση τω bit.

### Για να μετακινηθείτε μεταξύ τραγουδιών ή ταινιών

Για να μετακινηθείτε μεταξύ τραγουδιών ή ταινιών, μπορείτε να χρησιμοποιήσετε τις ακόλουθες μεθόδους:

Για να μεταβείτε μπροστά

  Για να μεταβείτε μπροστά σε μια ταινία ή τραγούδι, επιλέξτε από το μενού Δεξιά Μετάβαση Μετάβαση μπροστά.

Για να μεταβείτε προς τα πίσω

  Για να μεταβείτε προς τα πίσω σε μια ταινία ή τραγούδι, επιλέξτε από το μενού Αριστερά Μετάβαση Μετάβαση προς τα πίσω.

Για να μεταβείτε σε κάποιο χρόνο

  Για να μεταβείτε σε ένα συγκεκριμένο χρόνο αναπαραγωγής στην ταινία ή το τραγούδι, επιλέξτε από το μενού CtrlK Μετάβαση Μετάβαση σε. Ο διάλογος Μετάβαση σε εμφανίζεται. Χρησιμοποιήστε το περιστρεφόμενο κουτί για να καθορίσετε το χρόνο αναπαραγωγής (σε δευτερόλεπτα) στον οποίο θέλετε να μεταβείτε, ύστερα κάντε κλικ στο κουμπί OK.

Για να μετακινηθείτε στην επόμενη ταινία ή τραγούδι

  Για να μετακινηθείτε στην επόμενη ταινία ή τραγούδι, επιλέξτε από το μενού AltΔεξιά Μετάβαση Επόμενο κεφάλαιο/ταινία ή κάντε κλικ στο κουμπί Εμφανίζει το επόμενο κουμπί αναζήτησης .

Για να μετακινηθείτε στην προηγούμενη ταινία ή τραγούδι

  Για να μετακινηθείτε στην προηγούμενη ταινία ή τραγούδι, επιλέξτε από το μενού AltΑριστερά Μετάβαση Προηγούμενο κεφάλαιο/ταινία, ή κάντε κλικ στο κουμπί Εμφανίζει ένα κουμπί προηγούμενης αναζήτησης .

### Για να αλλάξετε τον παράγοντα εστίασης

#### Για να αλλάξετε το μέγεθος του βίντεο

Για να αλλάξετε τον παράγοντα εστίασης της περιοχής προβολής, μπορείτε να χρησιμοποιήσετε τις ακόλουθες μεθόδους:

- Για να μεταβείτε σε πλήρη οθόνη, επιλέξτε από το μενού F11 Προβολή Πλήρης οθόνη. Μπορείτε επίσης να χρησιμοποιήσετε το πλήκτρο F για να εναλλάσσεστε στην πλήρη οθόνη. Για να βγείτε από την κατάσταση πλήρους οθόνης, κάντε κλικ στο κουμπί Έξοδος από πλήρη οθόνη ή πιέστε τα πλήκτρα Esc, F11 ή F.

- Για να εστιάσετε στο μισό μέγεθος (50%) της αρχικής ταινίας ή οπτικού εφέ, επιλέξτε από το μενού Ctrl0 Προβολή Προσαρμογή παραθύρου στην ταινία Αλλαγή μεγέθους σε 1:2.

- Για να εστιάσετε στο μέγεθος (100%) της αρχικής ταινίας ή οπτικού εφέ, επιλέξτε από το μενού Ctrl1 Προβολή Προσαρμογή του παραθύρου στην ταινία Αλλαγή μεγέθους σε 1:1.

- Για να εστιάσετε στο διπλάσιο μέγεθος (200%) της αρχικής ταινίας ή οπτικού εφέ, επιλέξτε από το μενού Ctrl2 Προβολή Προσαρμογή του παραθύρου στην ταινία Αλλαγή μεγέθους σε 2:1.

#### Για να αλλάξετε την αναλογία του βίντεο

Για να εναλλάσσεστε μεταξύ διαφορετικών αναλογιών, επιλέξτε από το μενού A Προβολή Αναλογία. Οι διαθέσιμες αναλογίες που υποστηρίζονται είναι οι εξής:

- Αυτόματη

- Τετράγωνη οθόνη

- Αναλογία 4:3 (TV)

- Αναλογία 16:9 (πλατιά οθόνη)

- Αναλογία 2.11:1 (DVB)

Η προεπιλεγμένη αναλογία είναι η αυτόματη

### Για να προσαρμόσετε την ένταση ήχου

Για να αυξήσετε την ένταση του ήχου, επιλέξτε από το μενού Up Ήχος Αύξηση έντασης ή μετακινήστε τον ολισθητή έντασης ήχου προς τα δεξιά. Για να μειώσετε την ένταση του ήχου, επιλέξτε από το μενού Down Κάτω Μείωση έντασης ή μετακινήστε τον ολισθητή έντασης ήχου προς τα αριστερά.

Για να προσαρμόσετε την ένταση του ήχου, μπορείτε επίσης να χρησιμοποιήσετε το κουμπί έντασης ήχου. Πιέστε το κουμπί έντασης ήχου και επιλέξτε το επίπεδο έντασης ήχου με τον ολισθητή.

### Για να έχετε το παράθυρο πάντα σε επικάλυψη

Για να έχετε ανοικτό πάντα το παράθυρο της Αναπαραγωγής ταινιών Totem σε σχέση με παράθυρο άλλων εφαρμογών, επιλέξτε από το μενού Επεξεργασία Πρόσθετες λειτουργίες. Επιλέξτε την πρόσθετη λειτουργία Πάντα σε επικάλυψη για να την ενεργοποιήσετε. Το παράθυρο του Totem τώρα θα μένει σε επικάλυψη σε σχέση με άλλα παράθυρα ενώ η ταινία θα αναπαράγεται, αλλά όχι όταν θα αναπαράγεται ήχος ή οπτικά εφέ.

Για να σταματήσετε την επικάλυψη του παραθύρου, απενεργοποιήστε την πρόσθετη λειτουργία Πάντα σε επικάλυψη ξανά.

### Για να εμφανίζετε ή να κάνετε απόκρυψη των ελέγχων

Για να εμφανίζετε ή να κάνετε απόκρυψη του παραθύρου ελέγχων της Αναπαραγωγής ταινιών Totem, επιλέξτε από το μενού CtrlH Προβολή Προβολή ελέγχων, ή πιέστε το πλήκτρο H . Μπορείτε να κάνετε επίσης δεξί κλικ στο παράθυρο της Αναπαραγωγής ταινιών Totem ύστερα επιλέξτε CtrlH Προβολή ελέγχων από το αναδυόμενο μενού.

Αν η επιλογή Εμφάνιση ελέγχων είναι ενεργοποιημένη, η Αναπαραγωγή ταινιών Totem θα εμφανίζει τη γραμμή μενού, τον ολισθητή χρόνου αναπαραγωγής, τα κουμπιά ελέγχου αναζήτησης, τον ολισθητή έντασης ήχου και τη γραμμή κατάστασης στο παράθυρο. Αν η επιλογή Εμφάνιση ελέγχων είναι απενεργοποιημένη, η εφαρμογή θα αποκρύψει αυτούς τους ελέγχους και θα εμφανίσει μόνο της περιοχή προβολής.

### Για να διαχειριστείτε τη λίστα αναπαραγωγής

#### Για την προβολή ή την απόκρυψη της λίστας αναπαραγωγής

Για να εμφανίσετε τη λίστα αναπαραγωγής, επιλέξτε από το μενού Προβολή Πλευρική στήλη, ή κάντε κλικ με το ποντίκι σας στο κουμπί Πλευρική στήλη, και επιλέξτε Λίστα αναπαραγωγής στην κορυφή της πλευρικής στήλης. Θα εμφανιστεί ο διάλογος με τη Λίστα αναπαραγωγής.

Για να αποκρύψετε τη λίστα αναπαραγωγής, επιλέξτε από το μενού Προβολή Πλευρική στήλη ή κάντε ξανά κλικ στο κουμπί Πλευρική στήλη.

#### Διαχειριστείτε μια λίστα αναπαραγωγής

Μπορείτε να χρησιμοποιήσετε το διάλογο Λίστα αναπαραγωγής για να κάνετε τα υπόλοιπα:

Για να προσθέσετε ένα κομμάτι ή μια ταινία

  Για να προσθέσετε ένα κομμάτι ή μια ταινία στη λίστα αναπαραγωγής, κάντε κλικ στο κουμπί Προσθήκη. Θα εμφανιστεί ο διάλογος Επιλογή ταινιών ή λίστας αναπαραγωγής. Επιλέξτε το αρχείο που θέλετε να προσθέσετε στη λίστα αναπαραγωγής, ύστερα κάντε κλικ στο κουμπί Προσθήκη.

Για να αφαιρέσετε ένα κομμάτι ή μια ταινία

  Για να αφαιρέσετε ένα κομμάτι ή μια ταινία από τη λίστα αναπαραγωγής, επιλέξτε τα αντικείμενα που θέλετε να αφαιρέσετε από το κουτί με τη λίστα όνομα αρχείου, ύστερα κάντε κλικ στο κουμπί Αφαίρεση

Για να αποθηκεύσετε μια λίστα αναπαραγωγής σε ένα αρχείο

  Για να αποθηκεύσετε μια λίστα αναπαραγωγής σε ένα αρχείο, κάντε κλικ στο κουμπί Αποθήκευση λίστας αναπαραγωγής. Ο διάλογος Αποθήκευση λίστας αναπαραγωγής εμφανίζεται. Καθορίστε το όνομα του αρχείου στο οποίο θέλετε να αποθηκεύσετε τη λίστα αναπαραγωγής και κάντε κλικ στο κουμπί Αποθήκευση.

Για να μετακινήσετε πάνω ένα κομμάτι ή μια ταινία στη λίστα αναπαραγωγής

  Για να μετακινήσετε πάνω ένα κομμάτι ή μια ταινία στη λίστα αναπαραγωγής, επιλέξτε το αντικείμενο από το κουτί με τη λίστα όνομα αρχείου, ύστερα κάντε κλικ στο κουμπί Μετακίνηση πάνω

Για να μετακινήσετε κάτω ένα κομμάτι ή μια ταινία στη λίστα αναπαραγωγής

  Για να μετακινήσετε κάτω ένα κομμάτι ή μια ταινία στη λίστα αναπαραγωγής, επιλέξτε το αντικείμενο από το κουτί με τη λίστα όνομα αρχείου, ύστερα κάντε κλικ στο κουμπί Μετακίνηση κάτω.

#### Για να επιλέξτε ή να αποεπιλέξετε την κατάσταση επανάληψης

Για να επιλέξτε ή να αποεπιλέξετε την κατάσταση επανάληψης, επιλέξτε από το μενού Επεξεργασία Κατάσταση επανάληψης.

#### Για να επιλέξτε ή να αποεπιλέξετε την κατάσταση τυχαίας αναπαραγωγής

Για να επιλέξτε ή να αποεπιλέξετε την κατάσταση τυχαίας αναπαραγωγής, επιλέξτε από το μενού Επεξεργασία Κατάσταση τυχαίας αναπαραγωγής.

### Για να επιλέξετε υποτίτλους

Για να επιλέξετε τη γλώσσα των υποτίτλων, επιλέξτε από το μενού Προβολή Υπότιτλοι και επιλέξτε τη γλώσσα υποτίτλων που θέλετε να εμφανίσετε.

Για να απενεργοποιήσετε την προβολή των υποτίτλων, επιλέξτε από το μενού Προβολή Υπότιτλοι Χωρίς υπότιτλους.

Εξ ορισμού, η Αναπαραγωγή ταινιών Totem θα επιλέξει την ίδια γλώσσα για τους υπότιτλους όπως χρησιμοποιείτε κανονικά στον υπολογιστή σας.

Η Αναπαραγωγή ταινιών Totem θα φορτώσει αυτόματα και θα προβάλλει υπότιτλους αν το αρχείο που τους περιέχει έχει το ίδιο όνομα με το αρχείο βίντεο που αναπαράγεται και την επέκταση `asc`, `txt`, `sub`, `smi`, or `ssa`.

### Για να συλλάβετε ένα στιγμιότυπο

Για να συλλάβετε ένα στιγμιότυπο της ταινίας ή του οπτικού εφέ που αναπαράγεται, επιλέξτε από το μενού Επεξεργασία Σύλληψη στιγμιότυπου. Ο διάλογος Αποθήκευση στιγμιότυπου εμφανίζεται. Επιλέξτε την τοποθεσία και εισάγετε το όνομα αρχείου όπου θέλετε να αποθηκεύσετε το στιγμιότυπο, ύστερα κάντε κλικ με το ποντίκι σας στο κουμπί Αποθήκευση για να αποθηκεύσετε το στιγμιότυπο.

Η Αναπαραγωγή ταινιών Totem θα εμφανίσει μια προεπισκόπηση του στιγμιότυπου που θα αποθηκευτεί στην αριστερή πλευρά του διαλόγου Αποθήκευση στιγμιότυπου.

## Προτιμήσεις

Για να αλλάξετε τις προτιμήσεις της Αναπαραγωγής ταινιών Totem, επιλέξτε από το μενούΕπεξεργασία Προτιμήσεις. Ο διάλογος Προτιμήσεις περιέχει τους ακόλουθους τομείς με καρτέλες.

### Γενικά

Δικτύωση

  Επιλέξτε την ταχύτητα της σύνδεσής σας στο δίκτυο από το κουτί Ταχύτητα σύνδεσηςμε την αναδυόμενη λίστα.

Έξοδος τηλεόρασης

  - Χωρίς έξοδο τηλεόρασης: διαλέξτε αυτήν την επιλογή αν δεν έχετε κάρτα τηλεόρασης (Επιλεγμένη εξ' ορισμού αν δεν έχετε διεπαφή για έξοδο τηλεόρασης).

  - Έξοδος τηλεόρασης σε πλήρη οθόνη από Nvidia (NTSC): διαλέξτε αυτήν την επιλογή αν θέλετε σύνδεση εξόδου τηλεόρασης σε NTSC.

  - Έξοδος τηλεόρασης σε πλήρη οθόνη από Nvidia (PAL): διαλέξτε αυτήν την επιλογή αν θέλετε σύνδεση εξόδου τηλεόρασης σε PAL.

Κείμενο υποτίτλων

  - Γραμματοσειρά διαλέξτε αυτήν την επιλογή για να αλλάξετε τη γραμματοσειρά που θα χρησιμοποιείται για να προβάλλονται οι υπότιτλοι.

  - Κωδικοποίηση: διαλέξτε αυτήν την επιλογή για να αλλάξετε την κωδικοποίηση που θα χρησιμοποιείται για να προβάλλονται οι υπότιτλοι.

### Προβολή

Προβολή

  Επιλέξτε την επιλογή αλλαγή μεγέθους αν θέλετε η Αναπαραγωγή ταινιών Totem να αλλάζει αυτόματα το μέγεθος του παραθύρου όταν ένα νέο βίντεο φορτώνεται.

Οπτικά εφέ

  - Οπτικά εφέ: διαλέξτε αυτήν την επιλογή για να εμφανίσετε τα οπτικά εφέ ενώ ένα αρχείο ήχου αναπαράγεται.

  - Τύπος οπτικών εφέ: επιλέξτε τον τύπο οπτικών εφέ από το κουτί με την αναδυόμενη λίστα.

  - Μέγεθος οπτικών εφέ: επιλέξτε το μέγεθος των οπτικών εφέ από το κουτί με την αναδυόμενη λίστα.

Ισορροπία χρώματος

  - Φωτεινότητα: χρησιμοποιήστε τον ολισθητή για να καθορίζετε το επίπεδο φωτεινότητας.

  - Αντίθεση: χρησιμοποιήστε τον ολισθητή για να καθορίζετε το επίπεδο αντίθεσης.

  - Κορεσμός: χρησιμοποιήστε τον ολισθητή για να καθορίζετε το επίπεδο κορεσμού.

  - Απόχρωση: χρησιμοποιήστε τον ολισθητή για να καθορίζετε το επίπεδο απόχρωσης.

### Ήχος

Έξοδος ήχου

  Επιλέξτε τον τύπο εξόδου ήχου από την αναδυόμενη λίστα Τύπος εξόδου ήχου.

## Περί Αναπαραγωγής ταινιών Totem

Η Αναπαραγωγή ταινιών Totem έχει συγγραφείς τους Bastien Nocera (hadess@hadess.net), Julien Moutte (julien@moutte.net) για το σύστημα υποστήριξης GStreamer, and Guenter Bartsch (guenter@users.sourceforge.net). Για να βρείτε περισσότερες πληροφορίες σχετικά με την Αναπαραγωγή ταινιών Totem, παρακαλώ επισκεφτείτε το σύνδεσμο Totem Movie Player Home Page.

Για να αναφέρετε ένα σφάλμα ή να κάνετε μία πρόταση σχετικά με την εφαρμογή Αναπαραγωγή ταινιών Totem ή αυτό το εγχειρίδιο, ακολουθήστε τις οδηγίες στο σύνδεσμο Σελίδα ανάδρασης του Gnome.

Αυτό το πρόγραμμα διανέμεται υπό τους όρους της άδειας GNU General Public όπως δημοσιεύτηκε από το Free Software Foundation, είτε της έκδοσης 2 της άδειας, ή (κατ' επιλογή σας) κάθε νεώτερης έκδοσης. Ένα αντίγραφο αυτής της άδειας μπορεί να βρεθεί στον σύνδεσμο link, ή στο αρχείο Αντίγραφα που περιλαμβάνεται στο πηγαίο κώδικα αυτού του προγράμματος.